CELEX: 62019CA0473
Language: et
Date: 2021-03-04 00:00:00
Title: Liidetud kohtuasjad C-473/19 ja C-474/19: Euroopa Kohtu (teine koda) 4. märtsi 2021. aasta otsus (Vänersborgs tingsrätt, mark- och miljödomstoleni eelotsusetaotlus – Rootsi) – Föreningen Skydda Skogen (C-473/19), Naturskyddsföreningen i Härryda ja Göteborgs Ornitologiska Förening (C-474/19) versus Länsstyrelsen i Västra Götalands län ja B.A.B. (C-473/19), U.T.B. (C-474/19) (Eelotsusetaotlus – Keskkond – Direktiiv 92/43/EMÜ – Looduslike elupaikade ning loodusliku loomastiku ja taimestiku kaitse – Artikli 12 lõige 1 – Direktiiv 2009/147/EÜ – Loodusliku linnustiku kaitse – Artikkel 5 – Metsandus – Keelud, mille eesmärk on tagada kaitsealuste liikide kaitse – Lageraie plaan – Ala, kus elavad kaitstud liigid)

3.5.2021   
            
            
               ET
            
            
               Euroopa Liidu Teataja
            
            
               C 163/6
            
         
      Euroopa Kohtu (teine koda) 4. märtsi 2021. aasta otsus (Vänersborgs tingsrätt, mark- och miljödomstoleni eelotsusetaotlus – Rootsi) – Föreningen Skydda Skogen (C-473/19), Naturskyddsföreningen i Härryda ja Göteborgs Ornitologiska Förening (C-474/19) versus Länsstyrelsen i Västra Götalands län ja B.A.B. (C-473/19), U.T.B. (C-474/19)
      (Liidetud kohtuasjad C-473/19 ja C-474/19) (1)
      
      (Eelotsusetaotlus - Keskkond - Direktiiv 92/43/EMÜ - Looduslike elupaikade ning loodusliku loomastiku ja taimestiku kaitse - Artikli 12 lõige 1 - Direktiiv 2009/147/EÜ - Loodusliku linnustiku kaitse - Artikkel 5 - Metsandus - Keelud, mille eesmärk on tagada kaitsealuste liikide kaitse - Lageraie plaan - Ala, kus elavad kaitstud liigid)
      (2021/C 163/07)
      Kohtumenetluse keel: rootsi
      
         Eelotsusetaotluse esitanud kohus
      
      Vänersborgs tingsrätt, mark- och miljödomstolen
      
         Põhikohtuasja pooled
      
      
         Kaebajad: Föreningen Skydda Skogen (C-473/19), Naturskyddsföreningen i Härryda ja Göteborgs Ornitologiska Förening (C-474/19)
      
         Vastustajad: Länsstyrelsen i Västra Götalands län ja B.A.B. (C-473/19), U.T.B. (C-474/19)
      
         Resolutsioon
      
      
                  1.
               
               
                  Euroopa Parlamendi ja nõukogu 30. novembri 2009. aasta direktiivi 2009/147/EÜ loodusliku linnustiku kaitse kohta artiklit 5 tuleb tõlgendada nii, et sellega on vastuolus liikmesriigi tava, mille kohaselt hõlmavad selles sättes ette nähtud keelud üksnes neid liike, mis on loetletud direktiivi I lisas või on mingil tasandil ohustatud või mille populatsioon pikas perspektiivis väheneb.
               
            
                  2.
               
               
                  Nõukogu 21. mai 1992. aasta direktiivi 92/43/EMÜ looduslike elupaikade ning loodusliku loomastiku ja taimestiku kaitse kohta artikli 12 lõike 1 punkte a–c tuleb tõlgendada nii, et esiteks on nendega vastuolus liikmesriigi tava, mille kohaselt olukorras, kus sellise inimtegevuse nagu metsandus või maa-arendus eesmärk ei ole ilmselgelt loomaliigi isendite tapmine ega häirimine, peab selles sättes ette nähtud keeldude kohaldamiseks esinema oht kahjustada asjaomase liigi kaitsestaatust, ja et teiseks ei lakka selle sättega ette nähtud kaitse nende liikide osas, mille puhul on saavutatud soodne kaitsestaatus.
               
            
                  3.
               
               
                  Direktiivi 92/43 artikli 12 lõike 1 punkti d tuleb tõlgendada nii, et sellega on vastuolus liikmesriigi tava, mille kohaselt olukorras, kus hoolimata võetud ettevaatusmeetmetest kaob asjaomase liigi konkreetsel territooriumil asuva loodusliku elupaiga püsiv ökoloogiline toimivus asjaomasest tegevusest – nii eraldivõetuna kui ka muude tegevustega koosmõjus – otseselt või kaudselt tuleneva kahjustamise, hävitamise või olukorra halvemaks muutmise tagajärjel, kohaldatakse selles sättes ette nähtud keeldu üksnes siis, kui asjaomase liigi kaitsestaatus võib halveneda.
               
            
         (1)  ELT C 288, 26.8.2019.